**ROMÂNIA**

**JUDEŢUL SUCEAVA**

**MUNICIPIUL CÂMPULUNG MOLDOVENESC**

**CONSILIUL LOCAL**

**PROCES VERBAL**

**al şedinţei ordinare a Consiliului Local**

**al Municipiului Câmpulung Moldovenesc din 30 martie 2023**

Şedinţa începe la orele 1200.

Se intonează Imnul de Stat.

Convocarea şedinţei a fost făcută de către primarul municipiului prin Dispoziţia primarului nr. 127/2023.

Sunt prezenţi domnii: Negură Mihăiţă – primar, Berențan Corneliu – viceprimar şi doamna Erhan Rodica – secretar general al municipiului.

Au fost invitați şi participă la şedinţă: Florescu Iuliana, Istrate Luminița, Erhan-Vicol Daniela, Melen Daniel, Țîmpău Erzilia, Erhan Andrei, Latiș Mihai, Boguș Nicoleta și Stamatin Bogdan.

Şedinţa este deschisă de domnul consilier local Macovei Virgil, preşedinte de şedinţă, care dă cuvântul d-nei secretar pentru a informa asupra prezenței consilierilor locali la ședință. D-na. secretar informează plenul că sunt prezenți 17 consilieri locali; întârzie dl. consilier Iftime Alin și lipsește motivat dl. consilier local Munteanu Mircea, astfel încât şedinţa este legal constituită şi îşi poate desfăşura lucrările.

Președintele de ședință dă cuvântul domnului primar pentru a prezenta proiectul ordinii de zi:

1.Aprobarea procesului verbal al şedinţei Consiliului Local al municipiului Câmpulung Moldovenesc din 23.03.2023.

2.Proiect de hotărâre numărul 26/10.03.2023 privind aprobarea contului de execuție al bugetului general al municipiului Câmpulung Moldovenesc pe trimestrul IV 2022 și pe anul 2022.

Inițiator: Primarul municipiului.

Aviz comisii: Comisia economică, Comisia urbanism, Comisia învățământ și Comisia juridică.

Raport de specialitate: Direcția economică.

3.Proiect de hotărâre numărul 27/10.03.2023 privind aprobarea organigramei, statului de funcții și a numărului de personal la Spitalul de Psihiatrie Câmpulung Moldovenesc.

Inițiator: Primarul municipiului.

Aviz comisii: Comisia economică și Comisia învățământ.

Raport de specialitate: Direcția administrație publică și Compartiment juridic.

4.Proiect de hotărâre numărul 28/10.03.2023 privind modificarea şi completarea Anexei nr. 1 la Hotărârea Consiliului Local al municipiului Câmpulung Moldovenesc nr. 155/27.12.2022 privind aprobarea organigramei şi a statului de funcţii ale Clubului Sportiv Municipal „Rarăul” Câmpulung Moldovenesc.

Inițiator: Primarul municipiului.

Aviz comisii: Comisia juridică.

Raport de specialitate: Direcția economică, Compartiment juridic și Direcția administrație publică.

5.Proiect de hotărâre numărul 29/10.03.2023 pentru modificarea şi completarea alineatului 4 al articolului 9 din Anexa la Hotărârea Consiliului Local al municipiului Câmpulung Moldovenesc nr. 104/26.08.2021 privind aprobarea Regulamentului de organizare și funcționare al Clubului Sportiv Municipal „Rarăul” Câmpulung Moldovenesc.

Inițiator: Primarul municipiului.

Aviz comisii: Comisia juridică.

Raport de specialitate: Direcția economică și Compartiment juridic.

6.Proiect de hotărâre numărul 30/10.03.2023 privind atribuirea directă a contractului de delegare a gestiunii Serviciului pentru gestionarea câinilor fără stăpân din municipiul Câmpulung Moldovenesc.

Inițiator: Primarul municipiului.

Aviz comisii: Comisia economică și Comisia juridică.

Raport de specialitate: Direcția economică, Direcția poliția locală, Compartiment licitații și achiziții publice și Compartiment juridic.

7.Proiect de hotărâre numărul 31/10.03.2023 privind aprobarea bugetului de venituri și cheltuieli pentru anul 2023, a fondului forestier proprietatea publică a municipiului Câmpulung Moldovenesc.

Inițiator: Primarul municipiului.

Aviz comisii: Comisia economică.

Raport de specialitate: Direcția tehnică și urbanism, Direcția economică și Compartiment juridic.

8.Proiect de hotărâre numărul 32/10.03.2023 privind alocarea cantității de 43,749 mc. material lemnos de lucru fasonat Muzeului ,,Arta Lemnului” Câmpulung Moldovenesc.

Inițiator: Primarul municipiului.

Aviz comisii: Comisia economică.

Raport de specialitate: Direcția tehnică și urbanism, Compartiment juridic și Direcția economică.

9.Proiect de hotărâre numărul 33/10.03.2023 privind atestarea apartenenței la domeniul privat al municipiului Câmpulung Moldovenesc a unor imobile.

Inițiator: Primarul municipiului.

Aviz comisii: Comisia urbanism și Comisia juridică.

Raport de specialitate: Direcția tehnică și urbanism, Direcția economică și Compartiment juridic.

10.Proiect de hotărâre numărul 34/10.03.2023 privind aprobarea regulamentului de organizare și desfășurare a evaluării anuale a managementului la Muzeul ,,Arta Lemnului” Câmpulung Moldovenesc, pentru perioada 01.01.2022 – 31.12.2022.

Inițiator: Primarul municipiului.

Aviz comisii: Comisia învățământ și Comisia juridică.

Raport de specialitate: Direcția administrație publică și Compartiment juridic.

11.Proiect de hotărâre numărul 35/10.03.2023 privind aprobarea închirierii prin licitație publică a unei suprafețe de teren cu destinația de pajiște permanentă aparținând domeniului public al Municipiului Câmpulung Moldovenesc.

Inițiator: Primarul municipiului.

Aviz comisii: Comisia economică și Comisia urbanism.

Raport de specialitate: Direcția tehnică și urbanism, Direcția economică și Compartiment juridic.

12.Proiect de hotărâre numărul 36/10.03.2023 privind vânzarea prin licitație publică a unei suprafețe de teren de 133 mp, proprietatea privată a municipiului Câmpulung Moldovenesc, situat în str. Bogdan Vodă f.n., municipiul Câmpulung Moldovenesc.

Inițiator: Primarul municipiului.

Aviz comisii: Comisia economică, Comisia urbanism și Comisia juridică.

Raport de specialitate: Direcția tehnică și urbanism, Direcția economică și Compartiment juridic.

13.Proiect de hotărâre numărul 37/10.03.2023 privind aprobarea intenţiei de cumpărare a unui imobil situat în municipiul Câmpulung Moldovenesc, strada Căprioarei nr. 6D, însușirea raportului de evaluare pentru estimarea preţului de piaţă al imobilului şi numirea comisiei de negociere a preţului de vânzare.

Inițiator: Primarul municipiului.

Aviz comisii: Comisia economică, Comisia urbanism și Comisia juridică.

Raport de specialitate: Direcția tehnică și urbanism, Direcția economică și Compartiment juridic.

14.Raport privind starea economică, socială și de mediu a municipiului Câmpulung Moldovenesc în anul 2022.

15.Adresa Instituției Prefectului – Județul Suceava nr. 3612/10/3 din 27.02.2023, înregistrată la nr. 7871/02.03.2023, însoțită de nota de constatare nr. 3603/10/3 din 27.02.2023.

16.Cererea domnului Munteanu Dorin și doamnei Munteanu Liliana, înregistrată la nr. 3CL/2023, însoțită de punctul de vedere al Compartimentului juridic.

17.Solicitarea domnului Paicu Traian administrator la SC CAMPING FĂGET SRL nr. 57/15.02.2023, înregistrată la nr. 5783/15.02.2023, însoțită de punctul de vedere al Direcției tehnice și urbanism.

18.Solicitarea domnului Priscornic Dumitru, înregistrată la nr. 2CL/2023, însoțită de punctul de vedere al Direcției economice nr. 9254/14.03.2023.

19.Solicitarea domnului Vereha Valerian - Ștefan, înregistrată la nr. 9566/15.03.2023, însoțită de punctul de vedere al Serviciului Patrimoniu.

20.Situație lunară privind activitățile realizate de persoanele beneficiare de ajutor social, conform planului de acțiuni în luna februarie 2023, înregistrată la nr. 7764 din 02.03.2023.

21.Diverse.

Domnul preşedinte consultă plenul dacă sunt propuneri pentru suplimentarea ordinii de zi.

Domnul primar solicită suplimentarea ordinii de zi cu două proiecte de hotărâre care au caracter de urgență:

1.Proiect de hotărâre numărul 40/28.03.2023 privind aprobarea utilizării fondului de rezervă, virărilor de credite bugetare și influențelor la lista de investiții a bugetului local pe anul 2023.

Inițiator: Primarul municipiului.

Aviz comisii: Comisia economică.

Raport de specialitate: Direcția economică.

2.Proiect de hotărâre numărul 41/28.03.2023 privind închirierea prin licitație publică a unor suprafețe de teren, proprietatea publică a Municipiului Câmpulung Moldovenesc în vederea amplasării unor instalații de agrement.

Inițiator: Primarul municipiului.

Aviz comisii: Comisia economică.

Raport de specialitate: Direcția tehnică și urbanism, Direcția economică și Compartiment juridic.

Se supune la vot suplimentarea ordinii de zi. Se votează cu 17 voturi ,,pentru”.

Se supune la vot ordinea de zi pe ansamblu. Se votează cu 17 voturi ,,pentru”.

D-na. secretar – vă reamintesc că aveți obligația legală ca la începutul ședinței să declarați dacă aveți un interes personal față de proiectele aflate pe ordinea de zi care ar putea conduce la un conflict de interese.

Doamna consilier local Flutur Florica anunță că nu va participa la dezbateri și la vot la proiectul de hotărâre numărul 40/28.03.2023 privind aprobarea utilizării fondului de rezervă, virărilor de credite bugetare și influențelor la lista de investiții a bugetului local pe anul 2023.

Domnul consilier local Paziuc Lucian anunță că nu va participa la dezbateri și la vot la proiectul de hotărâre numărul 27/10.03.2023 privind aprobarea organigramei, statului de funcții și a numărului de personal la Spitalul de Psihiatrie Câmpulung Moldovenesc.

**Se trece la punctul 1 de pe ordinea de zi (Aprobarea procesului verbal al şedinţei Consiliului Local al municipiului Câmpulung Moldovenesc din 23.03.2023).**

Nu sunt obiecţii.

Se supune la vot. Se votează cu 17 voturi „pentru”.

**Se trece la punctul 2 de pe ordinea de zi (Proiect de hotărâre numărul 26/10.03.2023 privind aprobarea contului de execuție al bugetului general al municipiului Câmpulung Moldovenesc pe trimestrul IV 2022 și pe anul 2022).**

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției economice.

Comisiile nr. 1, nr. 2, nr. 3 și nr. 4 avizează favorabil proiectul de hotărâre.

Nu sunt discuții.

Se supune la vot proiectul de hotărâre. Se votează cu 17 voturi „pentru”.

Hotărârea a fost adoptată.

**Se trece la punctul 3 de pe ordinea de zi (Proiect de hotărâre numărul 27/10.03.2023 privind aprobarea organigramei, statului de funcții și a numărului de personal la Spitalul de Psihiatrie Câmpulung Moldovenesc).**

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției administrație publică și raportul de specialitate al Compartimentului juridic.

Comisiile nr. 1 și nr. 3 avizează favorabil proiectul de hotărâre.

Nu sunt discuții.

Se supune la vot proiectul de hotărâre. Se votează cu 16 voturi ,,pentru”. Nu participă la vot domnul consilier Paziuc Lucian.

Hotărârea a fost adoptată.

**Se trece la punctul 4 de pe ordinea de zi (Proiect de hotărâre numărul 28/10.03.2023 privind modificarea şi completarea Anexei nr. 1 la Hotărârea Consiliului Local al municipiului Câmpulung Moldovenesc nr. 155/27.12.2022 privind aprobarea organigramei şi a statului de funcţii ale Clubului Sportiv Municipal „Rarăul” Câmpulung Moldovenesc).**

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției economice, raportul de specialitate al Compartimentului juridic și raportul de specialitate al Direcției Administrație publică.

Comisia nr. 4 avizează favorabil proiectul de hotărâre.

Nu sunt discuții.

Se supune la vot proiectul de hotărâre. Se votează cu 17 voturi ,,pentru”.

Hotărârea a fost adoptată.

**Se trece la punctul 5 de pe ordinea de zi (Proiect de hotărâre numărul 29/10.03.2023 pentru modificarea şi completarea alineatului 4 al articolului 9 din Anexa la Hotărârea Consiliului Local al municipiului Câmpulung Moldovenesc nr. 104/26.08.2021 privind aprobarea Regulamentului de organizare și funcționare al Clubului Sportiv Municipal „Rarăul” Câmpulung Moldovenesc).**

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției economice și raportul de specialitate al Compartimentului juridic.

Comisia nr. 4 avizează favorabil proiectul de hotărâre.

Nu sunt discuții.

Se supune la vot proiectul de hotărâre. Se votează cu 17 voturi ,,pentru”.

Hotărârea a fost adoptată.

**Se trece la punctul 6 de pe ordinea de zi (Proiect de hotărâre numărul 30/10.03.2023 privind atribuirea directă a contractului de delegare a gestiunii Serviciului pentru gestionarea câinilor fără stăpân din municipiul Câmpulung Moldovenesc).**

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției economice, raportul de specialitate al Direcției Poliție Locală, raportul de specialitate al Compartimentului licitații și achiziții publice și raportul de specialitate al Compartimentului juridic.

Comisiile nr. 1 și nr. 4 avizează favorabil proiectul de hotărâre.

Discuții:

Dl. viceprimar – este în sală domnul medic veterinar Ungureanu Vlad.

Dl. președinte de ședință – dă cuvâtul dlui. Ungureanu.

Dl. medic veterinar Ungureanu – prezintă un raport cu privire la activitatea prestată în ultimile zece luni. Prezintă soluții pentru rezolvarea problemelor legate de câinii comunitari.

Dl. consilier local Maftean – chiar dacă vedem în raport anumite cifre a câinilor capturați, vă aduc la cunoștință că sunt în multe zone câini necapturați care fac probleme. Pe str. Tudor Vladimirescu este o haită care creează mari probleme, ar trebui o echipă să rezolve această problemă.

Dl. medic veterinar Ungureanu – cunoaștem problema de pe str. Tudor Vladimirescu, nu avem posibilitatea de transchilizare și am montat o capcană.

Dl. consilier local Moroșan – ar fi fost ideal ca la cele 3 propuneri care ni le-ați prezentat să fie trecută în raport și o bugetare, ca să știm cum punem problema.

Dl. viceprimar – ce costuri implică acel cititor de microcip?

Dl. medic veterinar Ungureanu – 500 lei.

Dl. consilier local Cîrmaci – ați capturat mulți câini, dar încă persistă această problemă și trebuie rezolvată deoarece produce mari pagube oamenilor și în special seara.

Dl. medic veterinar Ungureanu – pentru a rezolva această problemă, cetățenii trebuie să fie conștienți să-și sterilizeze și microcipeze animalele.

Dl. consilier local Giosan – observ în ultimul timp o activitate mai cu interes, sper să continuați tot așa. În zona Capu Satului sunt foarte mulți câini care produc destul de multe pagube. Sursa problemei în zona respectivă este aducerea câinilor pe malul Moldovei, este o zonă nesupravegheată.

Dl. primar – această activitate este foarte importantă pentru comunitate, în același timp este foarte sensibilă și periculoasă. Vedem în media câte probleme pot creea aceste animale. Trebuie ca cetățenii să fie responsabili și conștienți să nu-și lase câinii pe stradă și să-i sterilizeze. La următoarea rectificare bugetară vom aloca o sumă de bani necesară pentru achiziționarea materialelor necesare pentru sterilizare. Nu este ușor de gestionat o astfel de activitate. Suntem printre primele municipii care avem acest adăpost, nu spun că funcționează foarte bine, dar ne străduim să ținem sub control această activitate.

Dl. consilier local Varvaroi – ar trebui convocați și cei de la Asociația Vânătorilor care gestionează fondul de vânătoare de pe raza municipiului, o parte din probleme sunt create de către animalele aproape sălbăticite. Ar fi bine să-i cooptăm și pe dânșii în rezolvarea acestor probleme.

Se supune la vot proiectul de hotărâre. Se votează cu 17 voturi ,,pentru”.

Hotărârea a fost adoptată.

**Se trece la punctul 7 de pe ordinea de zi (Proiect de hotărâre numărul 31/10.03.2023 privind aprobarea bugetului de venituri și cheltuieli pentru anul 2023, a fondului forestier proprietatea publică a municipiului Câmpulung Moldovenesc).**

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției tehnice și urbanism, raportul de specialitate al Direcției economice și raportul de specialitate al Compartimentului juridic.

Comisia nr. 1 avizează favorabil proiectul de hotărâre.

Nu sunt discuții.

Se supune la vot proiectul de hotărâre. Se votează cu 17 voturi ,,pentru”.

Hotărârea a fost adoptată.

**Se trece la punctul 8 de pe ordinea de zi (Proiect de hotărâre numărul 32/10.03.2023 privind alocarea cantității de 43,749 mc. material lemnos de lucru fasonat Muzeului ,,Arta Lemnului” Câmpulung Moldovenesc).**

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției tehnice și urbanism, raportul de specialitate al Compartimentului juridic și raportul de specialitate al Direcției economice.

Comisia nr. 1 avizează favorabil proiectul de hotărâre.

Nu sunt discuții.

Se supune la vot proiectul de hotărâre. Se votează cu 17 voturi ,,pentru”.

Hotărârea a fost adoptată.

**Se trece la punctul 9 de pe ordinea de zi (Proiect de hotărâre numărul 33/10.03.2023 privind atestarea apartenenței la domeniul privat al municipiului Câmpulung Moldovenesc a unor imobile).**

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției tehnice și urbanism, raportul de specialitate al Compartimentului juridic și raportul de specialitate al Direcției economice.

Comisiile nr. 2 și nr. 4 avizează favorabil proiectul de hotărâre.

Nu sunt discuții.

Se supune la vot proiectul de hotărâre. Se votează cu 17 voturi ,,pentru”.

Hotărârea a fost adoptată.

**Se trece la punctul 10 de pe ordinea de zi (Proiect de hotărâre numărul 34/10.03.2023 privind aprobarea regulamentului de organizare și desfășurare a evaluării anuale a managementului la Muzeul ,,Arta Lemnului” Câmpulung Moldovenesc, pentru perioada 01.01.2022 – 31.12.2022).**

Se dă cuvântul domnului primar pentru a prezenta raportul la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției administrație publică și raportul de specialitate al Compartimentului juridic.

Comisiile nr. 3 și nr. 4 avizează favorabil proiectul de hotărâre.

Discuții/propuneri:

Dl. primar – felicită managerul și toată echipa pentru activitatea desfășurată. Nu credeam că va avea un impact atât de important asupra copiilor, tineretului și oamenilor de cultură. Sunt sigur că și managerul de la bibliotecă merge într-o direcție bună.

Dl. președinte de ședință – felicitări în numele Consiliului Local pentru toată munca depusă.

Dl. manager Stamatin – mulțumește pentru felicitări și sprijinul acordat.

Dl. președinte de ședință – vă rog să faceți propuneri pentru membrii comisiei de evaluare.

Dl. viceprimar – propun ca reprezentant în comisa de evaluare pe dl. consilier local Paziuc Lucian și în comisia de soluționare a contestațiilor pe dl. consilier local Sologiuc Teodor.

Nu sunt alte propuneri.

D-na. secretar – la art. 2 fiind vorba de persoane, votul trebuie să fie secret. Prezintă procedura de vot.

Se distribuie buletinele de vot.

Se supune la vot secret art. 2.

D-na. secretar – în urma numărării voturilor avem 16 voturi ,,pentru” și 1 vot ,,împotrivă”.

Se supune la vot proiectul de hotărâre. Se votează cu 17 voturi ,,pentru”.

Hotărârea a fost adoptată.

**Se trece la punctul 11 de pe ordinea de zi (Proiect de hotărâre numărul 35/10.03.2023 privind aprobarea închirierii prin licitație publică a unei suprafețe de teren cu destinația de pajiște permanentă aparținând domeniului public al Municipiului Câmpulung Moldovenesc).**

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției tehnice și urbanism, raportul de specialitate al Direcției economice și raportul de specialitate al Compartimentului juridic.

Comisiile nr. 1 și nr. 2 avizează favorabil proiectul de hotărâre.

Discuții/propuneri:

Dl. președinte de ședință – vă rog să faceți propuneri pentru comisii.

Dl. viceprimar - propune reprezentant în comisia de evaluare a ofertelor licitației pe dl. consilier local Boicu Bogdan Nicolae, supleant în comisia de evaluare a ofertelor licitației pe dl. consilier local Erhan Ilie, reprezentant în comisia de soluționare a contestațiilor licitației pe dl. consilier local Varvaroi Vasile Lucian și supleant în comisia de evaluare a ofertelor licitației pe dl. consilier local Robciuc Silviu Florin.

Nu sunt alte propuneri.

D-na. secretar – la art. 4 și art. 5 fiind vorba de persoane, votul trebuie să fie secret. Prezintă procedura de vot.

Se distribuie buletinele de vot.

Se supune la vot secret art. 4 și art. 5.

D-na. secretar – în urma numărării voturilor avem 16 voturi ,,pentru” și 1 ,,abținere”.

Se supune la vot proiectul de hotărâre. Se votează cu 17 voturi ,,pentru”.

Hotărârea a fost adoptată.

Dl. consilier local Paziuc Lucian – părăsește sala de ședință.

**Se trece la punctul 12 de pe ordinea de zi (Proiect de hotărâre numărul 36/10.03.2023 privind vânzarea prin licitație publică a unei suprafețe de teren de 133 mp, proprietatea privată a municipiului Câmpulung Moldovenesc, situat în str. Bogdan Vodă f.n., municipiul Câmpulung Moldovenesc).**

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției tehnice și urbanism, raportul de specialitate al Direcției economice și raportul de specialitate al Compartimentului juridic.

Comisiile nr. 1, nr. 2 și nr. 4 avizează favorabil proiectul de hotărâre.

Discuții/propuneri:

Dl. președinte de ședință – vă rog să faceți propuneri pentru comisii.

Dl. viceprimar - propune reprezentant în comisia de evaluare a ofertelor licitației pe d-na. consilier local Alvirescu Ioana Tatiana, supleant în comisia de evaluare a ofertelor licitației pe d-na. consilier local Cocuța-Piticari Cristina, reprezentant în comisia de soluționare a contestațiilor licitației pe dl. consilier local Boicu Ovidiu Alin și supleant în comisia de evaluare a ofertelor licitației pe dl. consilier local Cîrmaci Nicolai.

Dl. consilier local Cîrmaci refuză.

Dl. viceprimar – propune ca supleant în comisia de evaluare a ofertelor licitației pe dl. consilier local Giosan Cosmin – Constantin.

Nu sunt alte propuneri.

D-na. secretar – la art. 5 și art. 6 fiind vorba de persoane, votul trebuie să fie secret. Prezintă procedura de vot.

Se distribuie buletinele de vot.

Se supune la vot secret art. 5 și art. 6.

D-na. secretar – în urma numărării voturilor avem 16 voturi ,,pentru”.

Se supune la vot proiectul de hotărâre. Se votează cu 16 voturi ,,pentru”.

Hotărârea a fost adoptată.

**Se trece la punctul 13 de pe ordinea de zi (Proiect de hotărâre numărul 37/10.03.2023 privind aprobarea intenţiei de cumpărare a unui imobil situat în municipiul Câmpulung Moldovenesc, strada Căprioarei nr. 6D, însușirea raportului de evaluare pentru estimarea preţului de piaţă al imobilului şi numirea comisiei de negociere a preţului de vânzare).**

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției tehnice și urbanism, raportul de specialitate al Direcției economice și raportul de specialitate al Compartimentului juridic.

Comisiile nr. 1, nr. 2 și nr. 4 avizează favorabil proiectul de hotărâre.

Discuții/propuneri:

Dl. președinte de ședință – vă rog să faceți propuneri pentru comisie.

Dl. viceprimar - propune în comisia de negociere a prețului și a condițiilor de cumpărare a imobilului pe dnii. consilieri Moroșan Nicolai și Maftean Gheorghe.

Nu sunt alte propuneri.

D-na. secretar – la art. 3 fiind vorba de persoane, votul trebuie să fie secret. Prezintă procedura de vot.

Se distribuie buletinele de vot.

Se supune la vot secret art. 3.

D-na. secretar – în urma numărării voturilor avem 16 voturi ,,pentru”.

Se supune la vot proiectul de hotărâre. Se votează cu 16 voturi ,,pentru”.

Hotărârea a fost adoptată.

Dl. președinte de ședință – comisia economică aveți nevoie de pauză pentru discutarea și întocmirea avizelor comisiilor pentru proiectele de hotărâre introduse suplimentar pe ordinea de zi?

Dna. consilier local Alvirescu – nu.

Se trece la discutarea proiectelor de hotărâre introduse suplimentar pe ordinea de zi:

1.Proiect de hotărâre numărul 40/28.03.2023 privind aprobarea utilizării fondului de rezervă, virărilor de credite bugetare și influențelor la lista de investiții a bugetului local pe anul 2023.

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției economice.

Comisia nr. 1 avizează favorabil proiectul de hotărâre.

Nu sunt discuții.

Se supune la vot proiectul de hotărâre. Se votează cu 15 voturi ,,pentru”. Nu participă la vot doamna consilier Flutur Florica.

Hotărârea a fost adoptată.

2.Proiect de hotărâre numărul 41/28.03.2023 privind închirierea prin licitație publică a unor suprafețe de teren, proprietatea publică a Municipiului Câmpulung Moldovenesc în vederea amplasării unor instalații de agrement.

Se dă cuvântul domnului primar pentru a prezenta referatul de aprobare la proiectul de hotărâre.

Dă citire proiectului de hotărâre pe articole.

Se prezintă raportul de specialitate al Direcției tehnice și urbanism, raportul de specialitate al Direcției economice și raportul de specialitate al Compartimentului juridic.

Comisia nr. 1 avizează favorabil proiectul de hotărâre.

Dl. președinte de ședință – vă rog să faceți propuneri pentru comisii.

Dna. consilier Alvirescu - propune reprezentant în comisia de evaluare a ofertelor licitației pe dl. consilier local Berențan Corneliu-Petru, supleant în comisia de evaluare a ofertelor licitației pe d-na. consilier local Flutur Florica, reprezentant în comisia de soluționare a contestațiilor licitației pe dl. consilier local Lițu Nicolae și supleant în comisia de evaluare a ofertelor licitației pe dl. consilier local Giosan Cosmin-Constantin.

Nu sunt alte propuneri.

D-na. secretar – la art. 5 și art. 6 fiind vorba de persoane, votul trebuie să fie secret. Prezintă procedura de vot.

Se distribuie buletinele de vot.

Se supune la vot secret art. 5 și art. 6.

D-na. secretar – în urma numărării voturilor avem 15 voturi ,,pentru” și 1 vot ,,împotrivă”.

Discuții:

Dl. consilier local Giosan – ne bucurăm să vedem că sunt investitori care doresc să investească în activitatea de promovare a turismului. Este ultra necesar să se investească în turism pentru a putea oferi servicii turiștilor care pășesc în orașul nostru. Am citit caietul de sarcini și am văzut că după semnarea contractului sunt 2 luni pentru începerea lucrărilor și 3 luni până la finalizarea investiției. Cele 3 obiective propuse în caietul de sarcini nu cred că vor fi funcționale anul acesta.

Dl. primar – sunt sigur că vor fi funcționale anul acesta. Aceste termene sunt date procedural și legal. La licitație pot să participe mai mulți ofertanți.

Dl. consilier local Giosan – în cazul în care va apărea la licitație un alt investitor decât actualul, sunt curios care va fi colaborarea dintre ei și cum se vor înțelege cu programul gondolei? Cei care fac activitatea aceasta și-ar dori să aibă gondola deschisă mai mult în weekend-uri.

Dl. primar – când va fi licitație, în caietul de sarcini vor fi consemnate aceste aspecte. Administratorul de pe Rarău are un interes să pună în funcțiune gondola, cel care practică acest sport trebuie să urce cu gondola până la 1200 metri și apoi coboară cu tiroliana. La această investiție vom avea și noi de câștigat, deoarece vom primi o chirie. Ieri am avut o discuție cu tineri antreprenori din Câmpulung și mă bucur că au o viziune bună în dezvoltarea turismului la noi. Cu siguranță vor găsi cele mai interesante trasee pentru a practica diverse sporturi și activități.

Dl. președinte de ședință – nu ar fi rău ca la următoarea ședință să fie invitați administratorii de la pârtie și potențiali investitori pentru a ne explica clar despre această investiție.

Dl. primar – va fi licitație publică, nu pot să chem persoana care își dorește să facă această investiție, este ilegal.

D-na. secretar general – prezentarea investiției a fost în ședința din luna decembrie.

Dl. consilier local Giosan – este foarte important să nu existe tensiuni, știm că Rarău Alpine și-a arătat intenția de a face o tiroliană la pârtie, se pot simți dați la o parte.

Dl. primar – va fi licitație publică, poate să participe oricine.

Dl. președinte de ședință – suma este destul de mare, puțin sunt care pot investi cu toate 3 la pachet. Acum vorbim doar de teren, va mai fi un proiect.

Dl. consilier local Boicu Alin – terenul este scos la licitație cu destinație precisă.

D-na. director Istrate – nu va mai fi alt proiect.

Dl. consilier local Boicu Alin – noi scoatem la licitație o suprafață de teren împărțită în 3 loturi prin care solicităm investitorului care va câștiga să facă anumite investiții de agrement. Licitația este cu destinație clară.

Dl. consilier local Giosan – este obligat prin caietul de sarcini să facă cele 3 activități.

Dl. consilier local Lițu - dacă sunt 3 activități separate, de ce nu am fi putut face proiect separat pentru fiecare activitate? Primăria tot avea de câștigat, se înscriau mai mulți la licitație, ridicăm prețul și eram mai câștigați. Practic îngrădim investitorii.

Dl. primar – dacă procedați așa, blocați proiectul până la anu. Pentru această investiție trebuie niște proceduri clare.

Dl. consilier local Lițu – noi nu vrem să blocăm o investiție, este un proiect important care vine cu 2 zile înainte de ședință.

Dl. primar – nu are oricine așa o sumă mare de bani să investească în 3 echipamente. Noi ne zbatem să facem o chestiune de promovare în turism și voi vreți să blocați o investiție pe care și-o dorește oricine.

Dl. președinte de ședință – cum blocăm noi, dacă ne dorim să participe mai mulți la licitație?

Dl. primar – dacă o să fie mai mulți investitori abia atunci o să fie probleme între actualul investitor și ceilalți.

Dl. consilier local Sologiuc – cu siguranță investitorul se gândește la toate cele 3 la pachet pentru o funcționare bună, ele se compensează între ele și din punct de vedere economic.

Dl. consilier local Moroșan – nu cred că d-nii consilieri vor să blocheze investiția, nu am fost prea bine informați, dar după cele relatate de dvs. sunt sigur că au înțeles colegii că este o investiție benefică. Este bine că sunt toate 3 la pachet, va fi mai funcțională investiția. Cu siguranță va fi o colaborare bună între investitori.

D-na. secretar general – acest proiect a fost inițiat de dl. primar, a fost distribuit la comisii, în cadrul comisiilor a obținut aviz favorabil, nimeni nu a făcut niciun amendament. În timpul ședinței nu se mai pot depune amendamente, îl aprobați, sau îl respingeți.

Se supune la vot proiectul de hotărâre. Se votează cu 15 voturi ,,pentru” și 1 ,,abținere” (dl. consilier local Macovei).

Hotărârea a fost adoptată.

**Se trece la punctul 14 de pe ordinea de zi (Raport privind starea economică, socială și de mediu a municipiului Câmpulung Moldovenesc în anul 2022).**

Nu sunt discuții.

Dl. primar – în acest raport este activitatea primăriei și a Consiliului Local, vă mulțumesc pentru tot sprijinul acordat.

**Se trece la punctul 15 de pe ordinea de zi (Adresa Instituției Prefectului – Județul Suceava nr. 3612/10/3 din 27.02.2023, înregistrată la nr. 7871/02.03.2023, însoțită de nota de constatare nr. 3603/10/3 din 27.02.2023).**

Discuții:

D-na. secretar general – la sfârșitul lunii februarie am avut un control din partea Instituției Prefectului pe linia legalității actelor administrative. După cum observați în raport nu s-au constatat deficiențe și nu avem nicio măsură punctuală, sunt cu caracter general. Nota de constatare face referire și la depunerea rapoartelor de activitate de către consilieri. Sunt consilieri care nici până la această dată nu au depus raportul. Mulțumesc pentru colaborare și sprijinul dvs.

**Se trece la punctul 16 de pe ordinea de zi (Cererea domnului Munteanu Dorin și doamnei Munteanu Liliana, înregistrată la nr. 3CL/2023, însoțită de punctul de vedere al Compartimentului juridic).**

Discuții:

Dl. președinte de ședință – dă cuvântul d-nei. Munteanu.

D-na. Munteanu – sunt foarte nemulțumită de situația creată, s-au făcut multe ilegalități și vă rog să analizați situația. Prezintă situația sa.

Dl.președinte de ședință – concret ce doriți dvs?

D-na. Munteanu – Consiliul Local să aplice legea și să respecte procedurile.

Dl. președinte de ședință - Consiliul Local respectă legea. Ce solicitați dvs. nu intră în atribuțiile Consiliului Local, veți primi răspuns de la compartimentul juridic.

D-na. Munteanu – am studiat legea, problema cu terenurile ține de Consiliul Local.

Dl. președinte de ședință - referitor la problema dvs, trebuie să vă adresați instanței de judecată.

Dl. consilier local Moroșan – Consiliul Local primește puncte de vedere de la compartimente, le analizează și apoi își exprimă votul. Problemele cu terenurile țin de Consiliul Local, dar consilierii nu pot acționa în afara legii.

D-na. Munteanu – Consiliul Local trebuie să-și exprime votul asupra terenurilor.

Dl. consilier local Iftime – intră în sala de ședință.

Dl. președinte de ședință – veți primi răspuns clar și în termen de la compartimentul juridic.

Dl. președinte de ședință – trebuie însușit punctul de vedere al compartimentului juridic.

Se supune la vot. Se votează cu 17 voturi ,,pentru”.

**Se trece la punctul 17 de pe ordinea de zi (Solicitarea domnului Paicu Traian administrator la SC CAMPING FĂGET SRL nr. 57/15.02.2023, înregistrată la nr. 5783/15.02.2023, însoțită de punctul de vedere al Direcției tehnice și urbanism).**

Nu sunt discuții.

Dl. președinte de ședință – trebuie însușit punctul de vedere al Direcției tehnice și urbanism.

Se supune la vot. Se votează cu 17 voturi ,,pentru”.

**Se trece la punctul 18 de pe ordinea de zi (Solicitarea domnului Priscornic Dumitru, înregistrată la nr. 2CL/2023, însoțită de punctul de vedere al Direcției economice nr. 9254/14.03.2023).**

Nu sunt discuții.

Dl. președinte de ședință – trebuie însușit punctul de vedere al Direcției economice.

Se supune la vot. Se votează cu 17 voturi ,,pentru”.

**Se trece la punctul 19 de pe ordinea de zi (Solicitarea domnului Vereha Valerian - Ștefan, înregistrată la nr. 9566/15.03.2023, însoțită de punctul de vedere al Serviciului Patrimoniu).**

Discuții:

Dl. consilier local Paziuc – intră în sala de ședință.

Dl. consilier local Cîrmaci – prezintă situația terenului. Informează Consiliul Local că a curățat terenul, albia râului și a împrejmuit terenul pentru a nu depozita lumea gunoaiele.

Dl. președinte de ședință – trebuie însușit punctul de vedere al Serviciului patrimoniu.

Se supune la vot. Se votează cu 17 voturi ,,pentru” și 1 ,,abținere” (dl. consilier local Cîrmaci).

**Se trece la punctul 20 de pe ordinea de zi (Situație lunară privind activitățile realizate de persoanele beneficiare de ajutor social, conform planului de acțiuni în luna februarie 2023, înregistrată la nr. 7764 din 02.03.2023).**

Nu sunt discuții.

**Se trece la punctul 21 de pe ordinea de zi(Diverse):**

D-na. secretar general – am o solicitare din partea domnului Piticar Nicolae pentru a participa la ședință.

Dl. primar – înainte de a da cuvântul d-lui Piticar vă rog să-mi permiteți să prezint situația investiției (blocului) de pe str. Ciprian Porumbescu. Noi am respectat legislația și toate procedurile legale. Acum câteva săptămâni am informat familia Bran Dumitru și Bran Elena să-și demoleze magaziile de pe terenul primăriei. Primăria este întabulată din anul 2010, familia Bran nu a înțeles că acest act de proprietate este deasupra tuturor pretențiilor lor. Ei doresc ca aceea suprafață de teren să fie a lor, conform Lg. nr. 18. Astăzi colegii s-au deplasat la Cartea Funciară pentru a scoate extras pentru a putea urma toate procedurile legale. Dl. Bran Dumitru și d-na. Elena au blocat extrasul de Carte funciară la Oficiul de Cadastru. Au dat în instanță și au blocat investiția. Dacă vor bloca această investiție, voi apela la instanța de judecată și voi cere prejudiciu exact cât este investiția, de 1 milion de euro. Rog toți cetățenii din Câmpulung care dețin contracte de închiriere și arendă, începând de astăzi să înceapă să-și demoleze toate magaziile și construcțiile făcute ilegal. Am format o comisie care se va deplasa în teren și va lua măsurile cele mai drastice. La această investiție avem un termen de finalizare, problema este că procedurile în instanță durează. Am făcut o regulă cu acele garaje de pe domeniul public și vom face și cu construcțiile ilegale. Noi trebuie să continuăm procedurile investiției. Suntem extrem de nemulțumit de atitudinea acestei familii, au fost jigniți si amenințați colegii și dl. viceprimar în momentul când au mers la demolat. Familia Cherar au respectat procedurile și au demolat voluntar construcțiile ilegale.

Dl. președinte de ședință – dă cuvântul d-lui Piticar.

Dl. Piticar – am o problemă personală, din martie 2022 am fost exclus de la domiciliu. Am solicitat concesionarea unei suprafețe de teren pentru amplasarea unui modul, ulterior, am solicitat o locuință socială. Am primit o locuință lângă Tribunal, la etajul 3. Prezintă fotografii cu locuința atribuită. Vă rog să-mi spuneți dacă în anul 2023 sunt condiții minime de locuit pentru o persoană cu handicap/nevăzător. Revin cu rugămintea de a concesiona pe termen mai lung pentru amplasarea unui modul.

Dl. primar – cunosc foarte bine acest caz, dl. Piticar a fost și în audiență. Pe moment a stat în modulul de pe str. Mihai Sadoveanu, apoi i-am oferit locuința socială. Știți foarte bine că avem multe cereri pentru locuințe și sunt anumite criterii de selecție. Prezintă fotografii cu locuința reabilitată. Fotografiile d-lui Piticar nu sunt de actualitate. Îmi pare rău de situația dvs., din discuțiile avute cu familia a reiesit că sunteți o persoană violentă atât fizic cât și verbal. Sfatul meu este să vă împăcați cu familia, dacă refuzați această locuință, nu o să mai primiți altă locuință. Am făcut tot posibilul să rezolvăm cazul dvs., multe persoane și-ar dori o asemenea locuință.

Dl. Piticar – fotografiile mele sunt făcute acum 2 săptămâni.

Dl. primar – consider că am făcut ce am putut, am schimbat și criteriile de acordare a locuințelelor pentru a avea dvs. prioritate.

Dl. consilier local Sologiuc – când a văzut garsoniera, i s-a spus că va fi renovată?

Dl. primar – da, avem contract cu o firmă.

Dl. Piticar – acum 2 săptămâni era doar văruit și pus parchet, toaleta era pe hol. Sunt 60 de scări de urcat, sunt o persoană cu handicap credeți că pot urca? În lege spune că orice persoană cu handicap trebuie să i se asigure condiții minime. Unde să fac baie, mă duc la Moldova?

Dl. primar – amenajăm un duș de la chiuvetă.

Dl. președinte de ședință – fac parte din comisia de repartizare a locuințelor, s-a făcut o ședință pentru a putea modifica criteriile pentru a putea primi dvs. această locuință. S-a făcut tot ce s-a putut.

Dl. Piticar – credeți că o persoană cu handicap poate să stea acolo? Prezintă terenuri care pot fi concesionate pentru amenajarea unui modul.

Dl. președinte de ședință – dacă vi se dă teren, cu ce cumpărați acel modul?

Dl. Piticar – momentan la pensia pe care o am, banca îmi dă un împrumut de 50.000 lei. Mă încadrez să-mi cumpăr un modul.

Dl. consilier local Maftean – ar trebui să găsiți o soluție de împăcare cu familia.

Dl. Piticar – sunt probleme personale. Ancheta socială a fost făcută doar în favoarea familiei, nu am fost întrebat nici eu nici vecini cum stă situația. Am fost dus pe 24 martie cu poliția la module, iar pe 18 mai am fost scos. Am aflat că acolo stă o mătușă a unui consilier și un fost salariat de la primărie.

Dl. președinte de ședință – nu cred că d-na director și-a permis de la sine putere să vă scoată de acolo.

Dl. consilier local Sologiuc – cel mai bine ar fi să mergeți acum la locuință să vedeți condițiile.

Dl. consilier local Moroșan – nu suntem instanță, nu putem judeca alte cauze. Referitor la locuință punem la dispoziție doar ce avem, primăria a făcut multe eforturi.

Dl. Piticar – cum pot urca 60 de scări?

Dl. consilier local Moroșan – altă soluție nu avem.

Dl. Piticar - rog un teren pe termen mai lung pentru amplasarea unui modul.

Dl. președinte de ședință - vom analiza situația dvs. Părerea mea este să primiți locuința.

Dl. Piticar – nu am cum. Nu doresc nimănui situația mea.

Dl. primar – sfat prietenesc, apropiați-vă de familia dvs. Referitor la ancheta socială, noi nu am făcut doar în favoarea familiei. Compartimentele de specialitate vor analiza situația dvs. și vor comunica un răspuns.

Alte discuții:

Dl. consilier local Maftean – la Blocul Turn vă rog să montați 2 indicatoare cu drum închis și accesul interzis. Am spus și la sedința trecută, locatarii din Bodea solicită informații cu privire la refacerea scării blocului. Poliția Locală să i-a măsuri cu mașinile parcate neregulamentar în cartierul Bodea.

Dl. consilier local Iftime – rog să se aducă la nivelul ochilor indicatoarele cu parcarea de domiciliu, vin proprietarii de la serviciu și găsesc parcările ocupate.

Dl. consilier local Robciuc – informez Consiliul Local că s-au rupt 2 crengi pe str. Plopilor, noroc că au căzut în grădina liceului. După rușinoasa deszăpezire de anul acesta, str. Plopilor arată jalnic.

Nemaifiind alte probleme, domnul preşedinte declară închise lucrările şedinţei ordinare.

Drept pentru care s-a încheiat prezentul proces-verbal.

Şedinţa se încheie la orele 1420.

**PREŞEDINTE DE ŞEDINŢĂ, SECRETAR GENERAL,**

**Macovei Virgil Erhan Rodica**

**Întocmit,**

Ropcean Luminița Georgeta